Diari Oficial de la Generalitat Valenciana


Sumari del DOGV 6009, del 08-05-2009 (2009/4952)

ORDRE de 12 de març de 2009, de la conselleria de Medi Ambient, Aigua, Urbanisme i Habitatge, per la qual s'aprova la delimitació parcial del camí ramader assagador número 1, que discorre pel terme municipal de l'Alcora, respecte al tram afectat per l'antiga parcel·la cadastral núm. 25 del polígon 25 (parcel·la 63 del polígon 26 de l'avanç cadastral).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6009

Data del DOGV
:   08-05-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/4952


Data del document
:   12-03-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Ordre

Descriptors 

:   * Alcora, l'
    * via rural
    * legislació

ORDRE de 12 de març de 2009, de la conselleria de Medi Ambient, Aigua, Urbanisme i Habitatge, per la qual s'aprova la delimitació parcial del camí ramader assagador número 1, que discorre pel terme municipal de l'Alcora, respecte al tram afectat per l'antiga parcel·la cadastral núm. 25 del polígon 25 (parcel·la 63 del polígon 26 de l'avanç cadastral). [2009/4952]  
En data 25 de gener de 2007 el conseller de Territori i Habitatge dicta un acord d'inici d'expedient de delimitació parcial del camí ramader assagador número 1 del terme municipal de l'Alcora, respecte al tram afectat per l'antiga parcel·la cadastral número 25 del polígon 25 (parcel·la 63 del polígon 26 de l'avanç cadastral) propietat de Julio Vaca Valdeomillos.  
Els camins ramaders del terme municipal de l'Alcora van ser classificats mitjançant Ordre ministerial de 5 d'abril de 1954, publicada en el BOE de 14 d'abril de 1954 i en el BOP de data 13 de maig de 1954, en la qual consta el camí ramader denominat assagador número 1, classificat amb una amplària legal i necessària de 37,61 metres.  
Es delimita a petició de Julio Vaca Valdeomillos, a fi d'identificar el domini públic.  
Durant la tramitació de l'expedient s'han efectuat les actuacions procedents que hi consten. Es dóna publicitat reglamentària a l'acte de la fitació en el Butlletí Oficial de la Província de Castelló núm. 68 de 3 de juny de 2008 i al tauler d'anuncis de l'Ajuntament de l'Alcora, i comunicació als titulars limítrofs del tram que s'ha de delimitar i a les institucions amb interés en l'àmbit rural.  
En aquest anunci es fixa com a data de començament dels treballs d'execució material de la delimitació o fitació el dia 15 de juliol de 2008 a l'esmentada parcel·la. Es pren com a base de la delimitació la classificació de camins ramaders de l'Alcora i l'existència d'un camí consolidat en el traçat. En aquesta fase no van ser presentades al·legacions per part dels assistents.  
En la proposta de delimitació de la direcció facultativa (juliol de 2008) es presenta el plànol que delimita l'amplària legal i necessària que correspon al camí ramader delimitat. Igualment, es consignen les superfícies d'intrusió dins d'aquesta amplària.  
Les dades són les següents:  
- Longitud delimitada: 33,43 m  
- Amplària legal: 37,61 m  
- Superfície d'intrusió: 357,69 m²  
Cal ressenyar que la longitud, mencionada anteriorment, correspon a la que posseeix la parcel·la del sol·licitant de la delimitació al llarg del camí ramader.  
Confrontant amb la parcel·la i fora de la tanca d'aquesta, però dins de l'amplària legal del camí ramader, hi ha una torre elèctrica de mitjana tensió i un pou que queden reflectits en el plànol.  
Obert el període d'exposició al públic de la proposta de delimitació després de comunicació escrita, de conformitat amb el que estableix l'article 8.7 de la Llei 3/1995, de 23 de març, de camins ramaders, no s'hi han presentat al·legacions.  
Vista la proposta del director territorial de Castelló, data 7 d'octubre de 2008, favorable a l'aprovació de la delimitació parcial esmentada, acompanyada de l'expedient, rebut en la Conselleria en data 16 d'octubre de 2008.   
Vistos els informes del Servei de Gestió Forestal, de dates 1 de desembre de 2008 i 10 de febrer de 2009, com també la proposta de la directora general de Gestió del Medi Natural, de data 10 de febrer de 2009, favorables a l'aprovació de la delimitació parcial del camí ramader citat en els termes expressats en la proposta de delimitació referida anteriorment.  
L'article 8 de la Llei 3/95, de 23 de març, de camins ramaders, defineix la delimitació com l'acte administratiu que determina els límits dels camins ramaders de conformitat amb el que estableix l'acte de la classificació.  
La delimitació es configura com l'acte subordinat a la classificació i com l'acte d'execució i complement de la classificació. Complement indispensable sobretot en els trams en què siga necessària una especial precisió en la determinació de l'amplària i els límits dels camins ramaders.  
Vist l'informe de l'Advocacia General de data 25 de febrer de 2009, remés a la Direcció General de Gestió del Medi Natural en data 10 de març de 2009.  
Vistos els preceptes legals citats i la resta de concordant i pertinent aplicació, com també el Reglament orgànic i funcional de la Conselleria de Medi Ambient, Aigua, Urbanisme i Habitatge, aprovat per Decret 131/2007, de 27 de juliol, del Consell. (DOCV de 30 de juliol de 2007), modificat per Decret 106/2008, de 18 de juliol. (DOCV de 24 de juliol de 2008).  
ORDENE  
Primer  
Aprovar la delimitació parcial del camí ramader assagador número 1, del terme municipal de l'Alcora, respecte al tram afectat per l'antiga parcel·la cadastral núm. 25 del polígon 25 (parcel·la 63 del polígon 26 de l'avanç cadastral), d'acord amb la proposta de delimitació parcial i els plànols que consten en l'expedient. Les característiques d'aquest són les següents:  
Longitud delimitada: 33,43 m, corresponent a la que posseeix la parcel·la al llarg del camí ramader  
Amplària legal: 37,61 m  
Superfície d'intrusió: 357,69 m²   
Segon  
Cancel·lar totalment o parcialment totes les inscripcions registrals que siguen contradictòries amb la delimitació.  
Tercer  
Requerir als causants de les intrusions de l'amplària necessària perquè corregisquen les irregularitats que es deriven dels plànols i els documents que consten en l'expedient.  
Quart  
Elevar un certificat de la delimitació aprovat al Registre de la Propietat de Castelló de la Plana a fi de registrar com de domini públic l'àmbit delimitat.  
Cinqué  
Iniciar el procediment de desafectació del domini públic de les superfícies considerades en la classificació com a sobrants per a aconseguir un camí ramader d'amplària 20,89 metres ajustada al que es considera necessari.  
València, 12 de març de 2009.- El conseller de Medi Ambient, Aigua, Urbanisme i Habitatge: José Ramón García Antón.